พ่อถูกใบเลื่อย ไป 4 นิ้ว โป้ง ชี้ กลาง นางนิ้วชี้อาการหนักเกือบขาดคุณต่อกระดูกให้ แล้วไปล้างแผลที่อนามัยทุกวันไปตามนัดมาแล้วที่ โรงบาล 2 ครั้ง ผ่านมาแล้วประมาน 70 วันนับตั้งแต่เกิดอุบัติเหตุพ่อยังรู้สึกตึงๆที่นิ้ว เหมือนนิ้วจะบวม ตรงช่วงโคนนิ้วทั้ง 4 นิ้วถือเป็นเรื่องปกติไหมครับแล้วการดูแลรักษาแผล ให้นุ่มลงทาฮีรูดอยได้ไหมครับ นิ้วชี้ที่โดนเยอะแผลยังไม่แห้งสนิทผ่านมา 70 วันแล้วปกติไหมครับ แล้วการดูแลรักษาแผลมีอะไรแนะนำเพิ่มเติมไหมครับขอบมากๆครับคุณ
สวัสดีครับ ไม่ทราบว่าคนไข้มีการบาดเจ็บระดับไหน มีเส้นเอ็นมือขาดด้วยหรือไม่ครับ อาจมีเส้นประสาทนิ้วขาด และหรือ เส้นเลือดนิ้วขาดด้วยหรือไม่ครับ ไม่ทราบตอนนี้งอนิ้วเหยียดนิ้วได้หรือเปล่าครับ เพราะถ้างอไม่ได้ ก็จะบวมเพราะเลือดจะคั่งไหลกลับหัวใจไม่สะดวก ควรให้นอนยกมือสูงเหนือศีรษะ การล้างแผลที่อนามัยไม่ทราบว่าจะสะอาดแค่ไหนนะครับ ถ้าสะอาดดีไม่มีการติดเชื้อ 70 วันแล้วแผลน่าจะลดการบวมได้ดีนะครับ การตึงๆมือถ้าไม่มีการอักเสบ ก็ปกติแต่ไม่ค่อยดี อาจเป็นเพราะเส้นเลือดไหลกลับไม่ดีครับการทำให้แผลนุ่ม ไม่จำเป็นครับ ใช้ Normal saline อย่างเดียวก็พอครับ แผลไม่แห้งแสดงว่าอาจยังมีการติดเชื้ออักเสบอยู่นะครับ ควรปิดแผลสนิทไม่ให้เชื้อโรคเข้าไม่โดนน้ำ ควรกลับไปให้แพทย์ผู้รักษาได้ตรวจอีกทีจะดีที่สุดนะครับ จะได้ข้อมูลครบถ้วน